། དེ་ཡི་ཡོ་བྱད་འཛིན་པ་ནི། 'ཀྱེ་མ་འཆིང་བའི་ལྕགས་སྒྲོག་ཡིན། ། དེ་ ལྟར་
བསམས་ ནས་བཅོམ་ ལྡན་འདས་ །དབེན་པར་གནས་པ་བསྒྲུབས་པ་ཡིས། །ཉེར་འཛིན་་
རྣམས་ལ་སྙིང་རྗེ་ལས། །དགེ་བའི་སླད་དུ་ཡང་དག་བརྩོན། །དགེ་སློང་རྣམས་ཀྱིས་མི་མཐོང་
སླད། ། ཟླ་བ་གསུམ་དུ་བདག་ལ་ནི། །སུས་ཀྱང་ཉེ་བར་གནས་མི་བྱ། །ཞེས་པའི་བགྲོ་བ་
མཛད་པར་གྱུར། །ངེས་པ་དེ་ལ་རབ་ཞུགས་ཚེ། །དགེ་སློང་དགོན་པའི་བརྟུལ་ཞུགས་ཅན་ །
ཆོས་གོས་དམན་ལྡན་ཉེ་བའི་སྡེ། །ཞེས་པ་དགོས་པའི་སླད་དུ་འོངས་ །རབ་ཟློག་སྐལ་བ་ལྡན་
པ་དེས། །བདེ་གཤེགས་མཐོང་བ་ཡང་དག་ཐོབ། །བྱ་བ་བྱས་ཏེ་སྐད་ཅིག་འདུག ། དེ་ལ་
ཕྱག་འཚལ་རབ་ཏུ་སོང་། །དགེ་སློང་རྣམས་ཀྱིས་བགྲོད་དེ་ལ། །ཡོངས་བསྐོར་སྔོན་དུ་ཕྱིན་ཏེ་
དྲིས། ། འཕགས་པ་ཁྱོད་ལ་བཅོམ་ལྡན་གྱིས། །ཀྱེ་མ་མཐོང་བ་ཇི་ལྟར་གནང༌། །འདི་ཡི་་
བཀའ་ལ་ཟླ་གསུམ་དུ། །དགེ་འདུན་དག་གིས་མཐོང་མེད་པའི། །ངེས་པ་གང་དེ་ལམ་མིན་
ནས། །བགྲོད་པ་ཁྱོད་ཀྱིས་ཇི་ལྟར་བཤིག ། དེ་དག་ཚིག་དེ་ཐོས་གྱུར་ནས། ། ལྷག་པར་
འཛུམ་ཞིང་ཉེ་སྡེ་ཡིས། །དེ་དག་ལ་སྨུས་བདག་གིས་ནི། །ངེས་པ་གང་ཡང་ཉམས་མ་བྱས། །
བདག་ནི་ བལྟ་ བའི་གནས་སྐབས་ན། ། བཅོམ་ལྡན་རང་གིས་བཀའ་སྩལ་པ། · དགེ་སློང་་་
དགོན་པ་པ་རྣམས་ནི། ། ལྟ་བ་བདག་གིས་བཀག་པ་མེད། །ཡོ་བྱད་ཉེར་མཁོ་ཡོངས་བ་
ཞིང༌། །འཆིང་བ་དག་ལས་ངེས་གྲོལ་བ། 'ཤིང་དྲུང་ཕྱག་དར་ཁྲོད་པ་དག ། ལྟ་བ་དག་ནི་
བཟློག་པ་མེད། ། ལྷུང་བཟེད་ཆོས་གོས་ཚོགས་རྣམས་ལ། །འདི་དེང་ནང་པར་གཞན་ནོ་་་
ཞེས། །གང་ཞིག་བསགས་པ་ལ་དགའ་བ་ །དེ་དག་འདིར་ནི་མཐོང་བ་མེད། །གང་ཞིག་རབ་
ཞིའི་བརྟུལ་ཞུགས་ཡོ་བྱད་དག་ལ་འབད་པས་མངོན་པར་ཁེངས་འདིས་འཆིང་། །དེ་དག་
ཙནྡན་རྐང་འཐུང་དག་ལས་ཡང་དག་གདུང་བྱེད་མེ་ནི་ཉེ་བར་བསྐྲུན། །ཁ་བས་རབ་རྒྱས་
་
194

ཡལ་འདབ་སུམ་ཅུ་རྩ་བརྒྱད་པ། ལྐུགས་པ་འཕྱེ་བོའི་རྟོགས་པ་བརྗོད་པ།
བསིལ་བའི་ཆུ་རྣམས་དག་གིས་དེ་དག་མཆོག་ཏུ་སྐོམ་པས་གདུང༌། །མྱང་འདས་གེགས་མེད་
གཏེར་གྱི་གནས་ལ་དེ་དག་བཀྲེན་ཞིང་ཕོངས་པ་ཉིད་དུ་གྱུར། །ཉེ་སྡེས་དེ་སྐད་བརྗོད་ཐོས་
ནས། །ཤཱཀྱའི་དགེ་སློང་དེ་དག་རྣམས། །སྐྱེངས་པས་སྤྲོ་བ་ཟད་གྱུར་པས། །འཕྲལ་ལ་ཉིད་དུ་
རྣམ་པར་བསམས། །འདི་དག་བཅོམ་ལྡན་གྱིས་གསུངས་པ། །བདག་ཅག་ཆེད་ཡིན་གཞན་ལ་
མིན། །གང་ཕྱིར་ཆོས་གོས་བཀྲ་བའི་ཚོགས། །བདག་ཅག་ཁོ་ནས་རང་ཏུ་གྱོན། །འདོད་བྲལ་
རྣམས་ལ་སྟོན་པ་དགྱེས། །འདོད་ཆེན་བདག་ཅག་ལ་དགྱེས་མིན། །དེ་སླད་འདོད་པ་ཡོངས་
བཏང་ནས། ། བདག་ཅག་དེ་ཡིས་བཞེད་པར་འགྱུར། །ཞེས་བསམས་དེ་དག་ཐམས་ ཅད་
ཀྱིས། །རབ་ཏུ་གྱོན་པ་ལས་ལྷག་པའི། །མཛེས་པའི་གོས་ཀྱི་ཚོགས་བཏང་ནས། །བཅོམ་ལྡན་
འདས་ཀྱི་དྲུང་དུ་སོང་། །འདོད་པ་བྲལ་ཚེ་བཅོམ་ལྡན་གྱིས། །འཇིག་ཚོགས་ལྟ་བའི་རི་བོ་
ནི། །ཡེ་ཤེས་རྡོ་རྗེས་རྣམ་བཅོམ་གང༌། །དེ་དག་རྗེས་སུ་བཟུང་བ་མཛད། །རྒྱུན་ཞུགས་་
འབྲས་བུ་ལ་རེག་པ། ། ཤཱཀྱའི་རྒྱལ་སྲས་རྣམས་དག་གི། ། སྔོན་བྱུང་དགེ་སློང་རྣམས་ཀྱིས་
དྲིས། །དེ་བཞིན་གཤེགས་པས་བཀའ་སྩལ་པ། །ཝཱ་རཱ་ཎ་སཱིར་སྔོན་བྱུང་བ། །ས་ཡི་བདག་པོ་
ཚངས་པས་བྱིན། །གང་དཔུང་ས་འཛིན་སྦྱིན་པ་ཡིས། །ལག་བརླན་ཕྱོགས་ཀྱི་གཉིས་འཐུང་
བཞིན། །ད་ཡི་བཙུན་མོ་མུ་ཏིག་གི། འཁྲི་ཤིང་བཞིན་དུ་ཡོན་ཏན་ཅན། །སྐྱེས་བུ་དམ་པའི་
སྙན་པ་བཞིན། །གྲགས་པ་ཚངས་ལྡན་མ་ཞེས་གྱུར། །དྲི་མེད་བསམ་པ་དང་ལྡན་དེ། །ཆུ་ལ་
རྩེ་རུ་སོང་བའི་ཚེ། །བདག་པོའི་གཟུགས་བརྙན་ལྟ་བུའི་བུ། །མཚན་མཆོག་ལྡན་པ་བཙས་
པར་གྱུར། ། ཆུ་ནང་དུ་སྐྱེས་བྱིས་པ་དེ། །ཆུ་སྐྱེས་ཞེས་ནི་བྱ་བར་གྱུར། །ཡབ་ཀྱི་རྒྱལ་ཚབ་
བཞེད་པ་དང་། །མཚུངས་པ་ཉིད་དུ་ཆེ་བར་སྐྱེས། །དེ་ནི་སྐྱེས་པའི་ཉིན་པར་ལ། །བློན་པོ་ལྔ་
བརྒྱས་མཚུངས་པར་ནི། །གཟུགས་ནི་མཚུངས་པའི་བུ་རྣམས་དག ། ལྔ་བརྒྱ་རབ་ཏུ་ཐོང་
པར་གྱུར། །རང་གི་སྐྱེ་དྲན་བྱིས་པ་དེས། །རིམ་གྱིས་སྔོན་བྱུང་དྲན་གྱུར་ནས། །བདག་ཉིད་
ལ་ཕན་ལེགས་བྱས་ཀྱི། ། དུས་ལ་བབ་པར་ཡང་དག་བསམས། །ལོ་ནི་དྲུག་ཅུ་ ཐམ་ པར་་་
སྔོན། །བདག་གིས་རྒྱལ་ཚབ་བྱས་པ་ན། །མི་བཟད་དམྱལ་བར་ཡུན་རིང་དུ། །ཉམ་ངའི་སྡུག་
བསྔལ་གདུང་བ་ཐོབ། །སླད་ནས་སྐྱེ་བ་འདི་ལ་ཡང་། ། རྒྱལ་ཚབ་དག་ནི་ཉེ་བར་གནས། །
རྣམ་པ་ཀུན་ཏུ་གསོལ་བཏབ་ཀྱང༌། །བདག་ནི་སྡིག་པ་མི་བྱེད་དོ། །ཞེས་པ་དེ་ཡིས་ཡུན་རིང་
བསམས། ། རྒྱལ་སྲིད་ལོངས་སྤྱོད་ལས་ཕྱིར་ཕྱོགས། །ཕ་ནི་ཡིད་འབྱུང་སྐྱེད་བྱེད་པའི། །
ལྐུགས་པ་འཕྱེ་བོ་བཟུང་བར་གྱུར། ། ། མཚན་ཉིད་ཐམས་ཅད་ལྡན་མོད་ཀྱང་། ། རྒྱལ་པོའི་་
ལུགས་ཀྱི་སྣོད་མ་གྱུར། །གཉེན་རྣམས་སྡུག་བསྔལ་སྐྱེད་བྱེད་དེ། །ལྐུགས་པའི་འཕྱེ་བོ་ཞེས་
པར་གྱུར། ། མཚོན་དང་བསྟན་བཅོས་སྟོབས་རྒྱས་པ། །བློན་པོའི་བུ་རྣམས་ཀྱིས་ཐོབ་ཚེ། །
རྒྱལ་སྲས་རབ་ཏུ་ཆེར་གྱུར་ཀྱང་། །ལྡང་བ་མ་ཡིན་སྨྲ་བ་མིན། །དེ་ནས་དེ་ཡི་ལུས་སྐྱོན་གྱི། །
སྨན་ནི་ས་ཡི་དབང་པོས་དྲིས། །སྨན་པས་སྨྲས་པ་རྒྱལ་པོ་ཡི། །སྲས་ལ་མ་ཚང་མཐོང་བ་
མེད། །གལ་ཏེ་བདེ་བ་བསྟན་པ་འདིའི། །སྐྱོན་ནི་གོམས་ལས་སྐྱེས་གྱུར་པ། །དེ་ལྟ་ན་འདི་
195

མཛད་བརྒྱ་དཔག་བསམ་འཁྲི་ཤིང་།
།
འཇིགས་པ་ཡི། །ཤུགས་ལས་ལྡང་འགྱུར་སྨྲ་བར་འགྱུར། །ཞེས་པ་སྨན་པས་སྨྲས་པའི་ཚེ། །དེ་
བཞིན་ཞེས་སྨྲས་ས་དབང་གི། །བརྫུན་གྱིས་གསོད་པའི་ས་རུ་ནི། །འཇིགས་པ་བགྱི་སླད་བུ་
བཏང་གྱུར། །སྨོད་བྱེད་སྐྱེས་བུ་དེ་དག་ལ། །ཤིང་རྟ་ལ་གནས་དེས་སྨྲས་པ། །ཝཱ་རཱ་ཎ་སཱི་འདི་
ན་ནི། །སྐྱེ་བོ་འགའ་ཞིག་ཡོད་དམ་མེད། །ཅེས་པ་དེ་ཡི་ཚིག་ཐོས་ནས། །དེས་དེ་མི་བདག་
དྲུང་དུ་ཁྱེར། ། དེར་ནི་ཡབ་ཀྱིས་གསོལ་བཏབ་ཀྱང༌། །སླར་ཡང་ལྐུགས་པ་ཉིད་དུ་གྱུར། །
སླར་ཡང་གསོད་སར་ཁྲིད་པ་ན། །རོ་ཞིག་མཐོང་ནས་དེས་སྨྲས་པ། །རོ་འདི་འཚོ་བ་ཡིན་ནམ་
ནི། །བདག་ཉིད་ཀུན་གྱི་ཤི་བ་ཡིན། །དེ་ཐོས་ཡབ་ཀྱི་ངོགས་སུ་དེས། །བཀོད་ཚེ་སླར་ཡང་སྨྲ་
བཅད་བྱས། ། སླར་ཡང་གསོད་འཇིགས་ཉིད་སླད་ཁྱེར། །དེ་དག་ལ་ནི་ལམ་དུ་སྨྲས་ །གང་
ཞིག་འབྲུ་ཡི་ཕུང་པོ་འདི། །གང་ཕྱིར་དེ་ཟོས་རྗེས་སུ་ཟ། ’ཞེས་པའི་ཚིག་འདི་བརྗོད་ཀྱང་
སླར། ། ཕ་ཡི་མདུན་དུ་ཅང་མི་སྨྲ། ། དེ་ནས་དེ་ལ་ས་བདག་གིས། །བཤད་པས་རབ་སྨད་
བསྟན་པའི་ཚེ། །དེ་ཡིས་སྨྲས་པ་མཆོག་སྟེར་ན། །བདག་ནི་སྨྲ་ཞིང་རྐང་པས་འགྲོ། །དེ་ནས་
རྒྱལ་པོ་དགྱེས་པ་ཡིས། །དེ་ལ་མཆོག་སྟེར་རྗེས་ཐོས་ཚེ། །རང་གི་རྐང་པས་མངོན་ཕྱོགས་
ཏེ། །གསལ་བར་ཕ་ལ་དེ་ཡིས་སྨྲས། །བདག་ནི་འཕྱེ་མིན་བདག་ལྐུགས་མིན། །བསམ་པ་བླུན་
པོའང་བདག་མིན་ཏེ། །འོན་ཀྱང་སྐྱེ་བ་གཞན་ཉོན་མོངས། །དྲན་ཞིང་རྣམ་པར་འཁྲུགས་ལ་
བརྟེན། །ལོ་ནི་དྲུག་ཅུ་བདག་གིས་སྔོན། །རྒྱལ་ཚང་བདེ་བ་ལོངས་སྤྱད་ནས། །ལོ་ནི་སྟོང་
ཕྲག་དྲུག་ཅུ་དག ། དམྱལ་བའི་ནང་དུ་གནས་པར་གྱུར། །དེ་སླད་བདག་ནི་རྒྱལ་པོ་ཡིས། །
འཇིགས་ནས་ལྐུགས་འཕྱེ་འདི་ཉིད་བྱས། 'རབ་བྱུང་ཚངས་པར་སྤྱད་པ་དག ། སྤྱོད་པ་འདི་
ནི་ བདག་གི་མཆོག ། ཅེས་པ་དེ་ཡིས་བརྗོད་ཐོས་ནས། །མ་ལྐུགས་ཞེས་པས་དགའ་ཐོབ་
ཅིང༌། 'ཆགས་བྲལ་ཞེས་པས་སྡུག་བསྔལ་བའི། །ས་ཡི་བདག་པོས་དེ་ལ་སྨྲས། །ཆོས་ཀྱི་རྩ་བ་
རྒྱལ་སྲིད་འདི། །བུ་ཀྱེ་བཏང་བར་མི་འོས་སོ། །མཆོད་སྦྱིན་སྦྱིན་པས་སྐྱེ་རྒྱུ་སྐྱོབ། །མི་བདག་
དཔལ་ནི་བསོད་ནམས་རྫོགས། །བུ་གཅིག་ས་བདག་བུ་ཁྱོད་ཀྱིས། །ཆགས་པ་ཡོངས་སུ་་་
བཏང་བ་ལས། །གཉིད་ཀྱིས་དབུལ་བ་ཐོབ་གྱུར་ཅིང་། །མྱ་ངན་མལ་སྟན་དག་ལ་བརྟེན། །
ཡོངས་རྫོགས་ཟླ་བ་ལྟར་མཛེས་ཤིང༌། །མུ་ཏིག་གསལ་བར་དགོད་པ་ཅན། །ཕུན་སུམ་ཚོགས་
པ་སྤངས་ནས་ཁྱོད། །རབ་འབྱུང་ཇི་ལྟར་མངོན་པར་འདོད། །རྒྱལ་པོ་ལ་འོས་བདེ་བ་ཡི། །
མལ་སྟན་མཆོག་ནི་ཡོངས་བཏང་ནས། །ནགས་མཐའི་གནས་ལ་ཞེན་པ་ཡི། །རྡུལ་ཁྲོད་ས་
གཞི་ཇི་ལྟར་སྟན། །རྒྱལ་པོའི་ཕོ་བྲང་མཛེས་མ་རོལ་པའི་མེ་ལོང་ནོར་བུ་དང་ ལྡན་ ཁང་པ་
ནི། །འདི་དག་བཏང་ནས་ནགས་ཀྱི་ས་གཞི་འཇིགས་རུང་སྟག་ནི་ཡང་དག་རྒྱུ་བྱེད་ཅིང་། །
བརྟན་པའི་སྦྲུལ་ནི་ཨན་པོའི་དབུགས་ཀྱི་བསྲེགས་པ་དང་ལྡན་གྲིང་མ་དམན་གྱུར་པ། །འཁྲི་
ཤིང་ཉུང་བ་དེ་དག་རྣམས་ཀྱིས་མཉེས་གཤིན་ཁྱོད་ཀྱི་དགྱེས་པ་ཇི་ལྟར་འགྱུར། །ཞེས་པ་ཡབ་
ཀྱི་ཚིག་ཐོས་ནས། །རྒྱལ་པོའི་བུ་ཡིས་དེར་སྨྲས་པ། །མཆུ་མཛེས་སོ་ཡི་འོད་ཀྱིས་ནི། །ཆགས་
བྲལ་ལེན་དུ་འཇུག་པ་བཞིན། །ཆུ་ནི་བསིལ་ཞིང་དྲི་མ་མེད། ། ཆོག་ཤེས་རི་བོང་ལྡན་ པ་
196

ཡལ་འདབ་སུམ་ཅུ་རྩ་བརྒྱུད་པ། ལྐུགས་པ་འཕྱེ་བོའི་རྟོགས་པ་བརྗོད་པ།
{
བསིལ། །ཆགས་བྲལ་སྐལ་བ་བཟང་པོའི་ས། །ནགས་ཚལ་ལ་ནི་སུ་མི་དགའ། །གཞན་གྱི་ཆུང་
མ་དག་ལ་བཞིན། །བདེ་མྱུར་ངན་པས་མ་བཏང་བ། །གང་ཞིག་དམྱལ་རྐྱེན་གནོད་བཅས་
ཀྱི། །དགའ་མ་རྣམས་ལ་ངདག་མི་དགའ། །བསམ་གཏན་སྔགས་དང་ཡོངས་ཤེས་དང༌། །
དབང་པོ་རྣམས་ནི་ཐུལ་བ་དང༌། །འཚེ་བས་རྒྱལ་པོའི་སྦྱོར་བ་འདི། །འབད་པ་མེད་པ་ས་
དམྱལ་བ་སྟེར། །ནགས་ཀྱི་ས་གཞི་མེ་ཏོག་རབ་རྒྱས་འཁོར་བ་དག་ལ་དགོད་པ་འདྲ། །ངོ་བོ་
ཉིད་ཀྱིས་མཁས་པ་རྣམས་ལ་ཞི་བའི་རང་བཞིན་དགའ་བ་སྐྱེད། །བསམ་པ་ཡི་ནི་མཆོག་ཏུ་
ངལ་ཞིང་རླུང་ཡབ་རླུང་གི་ཤུགས་རིངས་མང་། །ས་བདག་རྣམས་ཀྱི་འབྱོར་པ་འདི་ནི་ངེས་
པར་བེད་པའི་གྲོགས་མ་ཡིན། །ཡབ་གཅིག་བདག་ལ་རྗེས་གནང་གསོལ། ་བདག་ནི་དཀའ་
ཐུབ་ནགས་སུ་འགྲོ། །མི་རྟག་པ་ཉིད་དངོས་ཀུན་གྱི། །རྩེ་མོར་ཆགས་པ་མཁྱེན་ལགས་སམ། །
ཞེས་པ་བུ་ཡི་ཚིག་ཐོས་ནས། །དེ་དེ་བཞིན་ཞེས་རྣམ་པར་བསམས། |ས་བདག་མཁས་པ་ངོ་
མཚར་ནི། ། རྒྱས་པར་གྱུར་པས་དེ་ལ་སྨྲས། [དྲི་མེད་དབེན་པའི་ནགས་ཚལ་དུ། །བུ་ཁྱོད་
གལ་ཏེ་འགྲོ་འདོད་ན། །རེ་ཞིག་བདག་གི་ཐེ་ཚོམ་གསོལ། །ཕྱི་ནས་རིགས་པར་ཁྱོད་འགྱུར་
རོ། །ཁྱོད་ནི་གསོད་སར་འགྲོ་བ་ཡིས། །འཁྱོག་པོ་དག་ཏུ་ཚིག་མང་པོ། །སྨྲས་པ་དེ་དག་
དགོངས་པ་ནི། །དེ་བཞིན་ཉིད་དུ་བརྗོད་པར་འོས། །ས་ཡི་བདག་པོས་དྲིས་པ་དང༌། །དེས་
སྨྲས་བདག་གིས་བརྗོད་པ་དེས། །འདི་ན་སུ་ཞིག་བདག་གསོད་ལས། །ཁྱོད་ཀྱི་ཟློག་པ་ མི་
གནས་སམ། །ལེགས་བྱས་དག་གི་རོ་ཡང་གསོན་ །སྡིག་ལྡན་ཤི་བ་མིན་ཡང་ཤི། །བསོད་
ནམས་སྔ་མའི་རྩ་བ་སྤྱོད། །ནོར་ལྡན་རྣམས་ཀྱི་འབྲུ་ཕུང་བཞིན། 'ཞེས་པའི་ བསམ་ པས་
བདག་གིས་ནི། །ཚིག་ནི་གསུམ་པོ་དེ་དག་བརྗོད། །ཅེས་པ་ཐོས་ནས་ས་ཡི་བདག ། དེ་ལ་
ཡོངས་འཁྱུད་གུས་བཅས་པས། 'བུ་གཅིག་དགེ་བའི་སླད་དུ་ནི། །རིགས་པ་མཛོད་ཅེས་རབ་
ཏུ་སྨྲས། །དེ་ནས་ཡབ་ནི་མིག་ཆུ་དང༌། །བཅས་པས་རྗེས་གནང་ནགས་ཚལ་དུ། །བློན་པོའི་
བུ་ནི་ལྔ་བརྒྱ་དང་། ། ལྷན་ཅིག་རབ་ཏུ་སོང་བར་གྱུར། །དེར་ནི་དྲང་སྲོང་ཆེ་དྲུང་དུ། །རྗེས་
འབྲང་བཅས་པས་རབ་བྱུང་ཐོབ། །དུས་ཀྱིས་དེ་དག་རིལ་བ་དང་། །ཤིང་ཤུན་བསགས་པ་དེ་
ཡིས་མཐོང་། །དེ་ནས་བསགས་པ་ལ་སྡང་དེས། །དེ་དག་མི་བལྟར་ངེས་བྱས་ནས། །བློ་གྲོས་
ཆེན་པོས་ཇི་ཙམ་དུས། །སྐྱེ་བོས་དབེན་པར་གཅིག་པུར་བསྡད། །མཐོང་དང་སྨྲ་བ་ངེས་པ་
ཡིས། །བསྡམས་ཀྱང་འདོད་དགར་འོངས་པ་ཡི། །རི་དྭགས་ལ་ནི་དགེ་བ་དག །ལེགས་པར་
འོངས་ཞེས་སྨྲས་ནས་དྲིས། ་སླར་ཡང་ཐུབ་པ་རི་དྭགས་ཀྱི། །བརྟུལ་ཞུགས་དེ་ཡིས་མཆོད་
མཐོང་ནས། ། བློན་པོའི་བུ་རྣམས་ཐམས་ཅད་ནི། །སྐྱེངས་པར་གྱུར་པས་ཡང་ དག་
བསམས། །ནགས་སུ་ཡོངས་འཛིན་མེད་པ་ཡི། །རི་དྭགས་རི་དྭགས་བརྟུལ་ཞུགས་འདི། །
གོས་དང་དབྱུག་པའི་ཚོགས་དག་གི། །ཕུང་པོ་སྤུངས་པ་འདི་དག་མཆོད། །དེ་ཡི་དོན་དུ་འདི་
ཡིས་ནི། །བདག་ཅག་བལྟ་ལ་ངེས་པ་བྱས། །བརྟུལ་ཞུགས་ཡོ་བྱད་བསགས་པ་ན། །འདི་དག་
གིས་ཀྱང་བཟློག་གམ་སྙམ། །ཞེས་པ་བསམས་ནས་དེ་དག་གིས། །བརྟུལ་ཞུགས་ཡོ་བྱད་་་
197

མཇད་བརྒྱ་དཔག་བསམ་འཁྲི་ཤིང༌།
བསགས་པ་ཀུན། །ཆུ་ཡི་ཀླུང་དུ་རབ་སྤངས་ནས། །དག་པས་དེ་དང་ཉེ་བར་ཕྱིན། །འཛིན་
པ་སྤངས་པ་དེ་དག་གིས། །ཁམས་དང་རང་བཞིན་མཁྱེན་ནས་དེའི།